text: Politiet søger vidner
  20 oktober 2015 kl. 06.50
  Kl. 3.18 gik alarmen hos Mr. Herrehus midt i Aabenraa - Vidne så tre mænd begå indbrud i herretøjsforretning
  Et vidne fik sig noget af en forskrækkelse, da hun natten til tirsdag blev vækket ved et ordenligt brag, da tre mænd smadrede vinduet til Mr. Herrehus på Nørre Torv 2 - 4 i Aabenraa.
  Vidnet så de tre mænd forsvinde ind i butikken, for hurtigt at vende tilbage med favnen fuld af tøj.
  De tre mænd forsvandt fra stedet i en mørk bil med tildækkede nummerplader.
  Under indbruddet så vidnet en cyklist køre forbi butikken.
  Politiet vil meget gerne have kontakt til den cyklist, eller andre der har set noget på gågaden på hjørnet af Nørre Torv 2 - 4 og Ramsherred i Aabanraa omkring kl. 03.18, hvor indbruddet forgik. 
  Politiet kan kontaktes på 1-1-4
  